钦定古今图书集成/明伦汇编/氏族典/第241卷 > 张颢
## 钦定古今图书集成/明伦汇编/氏族典/第241卷 > 张颢

按《十国春秋》，吴张颢，蔡人也。初以骁勇事秦宗权，已
而从孙儒，儒败，又归太祖，太祖厚遇之，使将兵戍庐
州。蔡俦叛，颢更为之用。及太祖攻庐州，围急，颢又逾
城来降，太祖复置之亲军，署为“左牙指挥使。烈祖嗣
位，以颢与徐温专政，心颇不平。颢与温不自安，共谋
弑烈祖，而颢以左牙兵行逆，遂诈称烈祖暴薨，颢欲”
自立，严可求以计止之。未几，温令锺泰章除颢，颢伏
诛。